# Δονούσα

### Από τη Βικιπαίδεια, την ελεύθερη εγκυκλοπαίδεια

Η Δονούσα γνωστή και ως Δενούσα, η Δόνουσα των αρχαίων, η Stenosa ή Spinosa των ξένων ναυτικών του ΙΘ΄αι. (Luigi Lamberti: Portolano del Mare Mediterraneo, Livorno 1856 τομ.ΙΙ σ.286) μαζί με την Αμοργό αποτελούν τα ανατολικότερα νησιά των Κυκλάδων.

Το λιμάνι της Δονούσας.

Η Δονούσα απέχει 14 ναυτικά μίλια απο το λιμάνι της Αμοργού (Κατάπωλα) και 4νμ ανατολικά από τις νησίδες Μακαριές περί το μέσον και ανατολικά της Νάξου και 8 ναυτικά μίλια από Νάξο. Η έκτασή της περίπου 14 τετραγωνικά χιλιόμετρα, βουνώδης και πετρώδης (μεγίστης διαμέτρου 3 μίλια) με μέγιστο υψόμετρο 385 μέτρα (1300 πόδια) και με 163 μόνιμους κατοίκους κατά την απογραφή του 2001. Περιβάλλεται από πολλούς σκοπέλους πλην όμως έχει καθαρό δίαυλο εισόδου στο λιμάνι από τη πλευρά των Μακαριών νήσων. Απαιτείται ιδιαίτερη προσοχή από τους προσεγγίζοντες ιδιαίτερα κατά τη διάρκεια της νύχτας. Αποτελεί συνοικισμό της κοινότητας Αιγιάλης της Αμοργού της επαρχίας Θήρας (Σαντορίνης) όπου υπάγεται και εκκλησιαστικά. Οι κάτοικοί της, λίγες ποιμενικές οικογένειες, ήταν 235 το 1928, 250 το 1946 ενώ το 2001 μειώθηκαν στους 163. Τα τελευταία χρόνια έχει αρχίσει και η τουριστική ανάπτυξη του νησιού που συνδέεται με τη Νάξο και την Αμοργό καθημερινά με τοπικά τουριστικά σκάφη.

Η Δονούσα κατέστη γνωστή στα ελληνικά πολιτικά δρώμενα εκ του γεγονότος ότι οι κάτοικοί της έμαθαν την έξωση του Όθωνα 14 χρόνια μετά! (όταν επισκέφθηκε το νησί ο Βασιλεύς Γεώργιος ο Α΄).

Αργότερα έγινε γνωστή και στην Ιστορία του Α΄Παγκόσμιου Πολέμου λόγω της "ανθράκευσης" δηλαδή του εφοδιασμού με κάρβουνο του Γερμανικού καταδρομικού Γκαίμπεν αποκρυπτόμενο πίσω από το ακρωτήριο Άσπρο, διαφεύγοντας έτσι των Αγγλικών και Γαλλικών πολεμικών πλοίων.

## [Επεξεργασία] Πληθυσμός

Έτος | Πληθυσμός Χώρας | Ποσοστιαία Αλλαγή | Πληθυσμός Νησιού
--- | --- | --- | ---
1928 | 235 | - | -
1946 | 250 | 15/6.38% | -
1981 | 116 | -134/-53.6% | -
1991 | 81 | -35/-30.17% | 111
2001 | 110 | - | 163

## [Επεξεργασία] Κάτοικοι

Η Δονούσα έχει ένα σχολείο, μια εκκλησία, ένα λιμάνι και μία πλατεία.

Ανακτήθηκε από "http://el.wikipedia.org../../../%CE%B4/%CE%BF/%CE%BD/%CE%94%CE%BF%CE%BD%CE%BF%CF%8D%CF%83%CE%B1.html"

Κατηγορίες: Νησιά της Ελλάδας | Κυκλάδες | Α' Παγκόσμιος Πόλεμος

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Français
- Italiano
- Lumbaart
- Nederlands